મંદિરના પ્રવેશદ્વારમાં જમણી બાજુ ગણેશજી તથા ડાબી બાજુ કાળભૈરવ દાદા છે. મંદિરના પ્રવેશદ્વારની ડાબા હાથે સંભવનાથ જૈન દેરાસર છે. જમણે હાથે શનિદેવનું ખૂબ સુંદર મંદિર છે. કહેવાય છે કે શનિદેવ ન્યાયના દેવતા છે. તેઓ ક્યાંય અનિષ્ટ થવા દેતા નથી. વીર ઝંડ હનુમાનજીના મંદિરમાં સવાર સાંજ આરતી ટાણે ખૂબ ભક્તો ઊમટી પડે છે. આ મંદિરમાં દર શનિવારે સુંદરકાંડનો પાઠ કેતન કામલેની વ્યાસપીઠે થાય છે ત્યારે હૃદયંગમ દૃશ્યો સર્જાય છે. જો તમારું કોઇ કામ થતું ન હોય તો અહીં એક વખત દર્શન કરવા માત્રથી તમારું કામ હળવું થઇ જાય છે. મંદિરને ભક્તો તરફથી વિશાળ શેડ પ્રાપ્ત થયો છે. એક ભક્ત તરફથી સાઉન્ડ સિસ્ટમ તથા આરતી વખતે વગાડવાના નગારાંનો સેટ પણ પ્રાપ્ત થયો છે. •શાસ્ત્રી હિમાંશુ વ્યાસ